section_heading: Povijest
paragraph_text: Pribavljeno zemljište je dijelom poklonjeno, dijelom kupljeno, a sastavljeno je od dviju katastarskih čestica od kojih je jedna bila površine 3754 m² a druga 4.684 m², što je davalo ukupnu površinu od 8.388 m² te je bilo uknjiženo na Mostarsko-duvanjsku biskupiju.<ref> Usp. ''Zemljišno-knjiški uložak katastarske općine Mostar: katastarska čestica br. 408 i 406/12''. Biskup je za gradnju pribavio i oko 5 vagona vapna, koje je na gradilištu stajalo preko 40 godina. I, tada novi mostarsko-duvanjski biskup Alojzije Mišić, franjevac, (1912. – 1942.), mislio je na gradnju stolne crkve, te je na gradilište dao složiti preko 250 četvornih metara klesanoga kamena. U međuvremenu se pojavila i neka hipoteka koja je bila stavljena na zemljište.